Skatturinn: Vantar þig aðstoð við skattframtalið?
2024-03-06 08:00 - 2024-03-14 17:00 UTC
HlustaSkatturinn veitir aðstoð við framtalsgerð einstaklinga í síma 442-1414 en einnig er hægt að senda fyrirspurn á netfangið framtal@skatturinn.is
Framtalsfrestur einstaklinga árið 2024 er frá 1. mars til 14. mars.
Athugið að þjónustufulltrúar Skattsins veita ekki í afgreiðslum.
Leiðbeiningar á PDF vegna skattframtals einstaklinga 2024

EAPN á Íslandi: Fátækt á Fróni [morgunverðarfundur]
2024-03-13 09:00 - 10:30 | Borgarbókasafnið – Grófinni, Tryggvagata15, Reykjavík, 101, Iceland
HlustaEAPN á Íslandi, samtök gegn fátækt, standa fyrir morgunverðarfundi miðvikudaginn 13. mars kl. 9 – 10:30 í Grófinni, Borgarbókasafninu, Tryggvagötu 15.
Dagskrá
» Þorbera Fjölnisdóttir, formaður EAPN á Íslandi, býður fólk velkomið.
» Halldór Sigurður Guðmundsson dósent í félagsráðgjöf við HÍ og Kolbeinn Stefánsson dósent í félagsfræði við HÍ kynna niðurstöður rannsóknar sem þeir unnu fyrir forsætisráðuneytið um fátækt og áætlaðan samfélagslegan kostnað. Auk þess segja þeir frá þeirri vinnu sem framundan er í ráðuneytinu í kjölfar niðurstaðna rannsóknarinnar.
» Hildur Oddsdóttir, stofnandi Hjálparkokka, segir frá hvaða áhrif það hefur á líf fólks og barna þeirra að búa við langvarandi fátækt og kynnir starf Hjálparkokka, samtaka sem m.a. aðstoða foreldra í fátækt við að gefa börnum sínum jólagjafir.
» Pallborð og umræður.
Boðið verður upp á veitingar.

ÖBÍ er eitt aðildarfélaga EAPN á Íslandi.

Kynning á SUM og umhverfisveikindum
2024-03-13 17:00 | Mannréttindahúsið, Sigtún 42, Reykjavík, Iceland
HlustaAðalfundur SUM verður haldinn miðvikudaginn 13. mars kl. 17.00 í húsakynnum ÖBÍ Sigtúni 42, 105 Reykjavík.

Fyrir aðalfund, nánar tiltekið milli kl. 16.00 og 17.00 munu Harpa Fönn og Sylgja Sigurjónsdætur ásamt Teklu Hrund Karlsdóttur vera með kynningu á SUM og umhverfisveikindum og þeim skerðingum sem þeim fylgja, en SUM varð á síðasta ári eitt fjörutíu aðildarfélaga ÖBÍ. Kynningarfundurinn er opinn öllum og flott tækifæri til að kynna sér nýjasta aðildarfélag ÖBÍ.

Erindin verða 3 talsins:
1. Sylgja Dögg, lýðheilsufræðingur og sérfræðingur í hinu byggða umhverfi og áhrifum þess á innivist
2. Tekla Hrund Karlsdóttir, læknir, mun fjalla um umhverfisveikindi (EI, MCS) og veikindi vegna raka og myglu (mold disease)
3. Harpa Fönn Sigurjónsdóttir, forkona SUM, mun segja frá og kynna SUM (Samtök um áhrif umhverfis á heilsu), en aðilar í SUM eru nú 203 talsins, og samtökin voru stofnuð árið 2015

Mannréttindamorgnar - Myndlist og mannréttindi
2024-03-21 09:00 | Mannréttindahúsið, Sigtún 42, Reykjavík, Iceland
HlustaÆsa Sigurjónsdóttir listfræðingur fjallar um myndlist og mannréttindi fimmtudaginn 21. mars í Mannréttindahúsinu klukkan 9.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Æsa er dósent við Háskóla Íslands og vann meðal annars til Fjöruverðlaunanna fyrir bókina Til gagns og fegurðar árið 2009. Þá er hún formaður stjórnar listasafns Háskóla Íslands.

Listasýning Einhverfusamtakanna
2024-04-13 08:00 - 2024-05-14 17:00 | Hamarinn
HlustaÍ aprílmánuði munu Einhverfusamtökin standa fyrir listsýningu í Hamrinum – ungmennahúsi í Hafnarfirði, helgina 13.-14. apríl. Þar mun einhverft listafólk sýna verk sín og flytja tónlist, ljóð o.fl. Þetta er þriðja árið í röð sem við stöndum fyrir slíkri sýningu og hefur mikil ánægja verið með framtakið. Um 300 manns mættu á sýninguna í fyrra.
Bókin „Öðruvísi, ekki síðri“ eftir Chloé Hayden kemur út í íslenskri þýðingu um mánaðarmótin og munum við kynna bókina í Hamrinum helgina 13.-14. apríl. Chloé lýsir bókinni sinni sem því sem hún, þá 13 ára gömul, hefði þurft að fá í hendurnar til að skilja líf sitt og hvað það þýðir að vera einhverf. Er það almennt mat einhverfra sem lesa bókina að þessi lýsing standi undir nafni. Bókin er skýr og skorinorð, skemmtilega skrifuð, og síðast en ekki síst gríðarlega góð handbók um flest ef ekki allt sem snýr að einhverfu. Forlagið gefur bókina út en Einhverfusamtökin og Félags- og vinnumarkaðsráðuneytið kosta þýðinguna.

Ráðstefna Fjölmenntar: Nám fyrir öll - hvað er að frétta?
2024-04-19 13:00 - 16:00 | Icelandair Hótel Reykjavík Natura, Nauthólsvegur 42, Reykjavík, Iceland
HlustaRáðstefna Fjölmenntar um menntunartækifæri fatlaðs fólks verður haldin föstudaginn 19. apríl 2024 kl. 13:00- til 16:00 á Hótel Natura, Nauthólsvegi 52.
Táknmálstúlkur og rittúlkur túlka ráðstefnuna. Sjá dagskrá og nánari upplýsingar á Nám fyrir öll – hvað er að frétta? Ráðstefna (fjolmennt.is)

Mannréttindamorgnar - Hönnun og mannréttindi
2024-04-23 10:00 - 11:00 | Mannréttindahúsið, Sigtún 42, Reykjavík, Iceland
HlustaAnna María Bogadóttir, arkitekt og menningarfræðingur, fjallar um hönnun og mannréttindi þriðjudaginn 23. apríl í Mannréttindahúsinu klukkan 10.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Anna María er dósent í arkitektúr við Listaháskóla Íslands og stofnandi ÚRBANISTAN, sem veitir ráðgjöf, stundar rannsóknir, setur upp sýningar og kemur að hugmyndafræði og úrslausnum fjölbreyttra verkefna á sviði arkitektúrs, skipulags og varðveislu.

Geðheilsa á Íslandi: Horft til framtíðar um öxl [Geðhjálp]
2024-04-23 20:00 - 22:00 | Hlutverkasetur, Borgartún 1, Reykjavík, 105
HlustaHéðinn Unnsteinsson, stefnumótunarsérfræðingur og fyrrverandi formaður Geðhjálpar heldur erindið Geðheilsa á Íslandi: Horft til framtíðar um öxl, þriðjudaginn 23. apríl 2024 klukkan 20:00 í sal Hlutaverkaseturs í Borgartúni 1, 105 Reykjavík.
Beint streymi á Facebook síðu Geðhjálpar
Boðið verður upp á kaffi og spjall að fyrirlestrunum loknum.

Kynheilbrigði og fjölbreyttur taugaþroski: Mætum ólíkum þörfum frá bernsku til fullorðinsára [RGR]
2024-05-02 16:00 - 2024-05-03 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaHin árlega vorráðstefna Ráðgjafar- og greiningarstöðvar verður haldin á Hilton Reykjavík Nordica og í streymi 2. og 3. maí 2024. Yfirskrift ráðstefnunnar í ár er Kynheilbrigði og fjölbreyttur taugaþroski – Mætum ólíkum þörfum frá bernsku til fullorðinsára.
Á ráðstefnunni verður lögð áhersla á mikilvægi þess að huga að ólíkum þörfum hvað kynheilbrigði varðar til að mæta betur börnum með fjölbreyttan taugaþroska, allt frá fyrstu aldursárum yfir á fullorðinsaldur. Sjónum verður beint að stöðu og þjónustu í þessum málaflokki sem og kennslu og fræðslu um kynheilbrigði fyrir börn og ungmenni sem læra eftir óhefðbundnum leiðum og þurfa aðlögun í kennslu um kynheilbrigði.
Sjá nánar: Vorráðstefna Ráðgjafar- og greiningarstöðvar 2024 (rgr.is)

Aðalfundur Tourette-samtakanna
2024-05-23 17:00 | Mannréttindahúsið, Sigtún 42, Reykjavík, Iceland
HlustaAðalfundur Tourette-samtakanna á Íslandi verður haldinn fimmtudaginn 23. maí klukkan 17:00 í Mannréttindahúsinu, Sigtúni 42 í Reykjavík, þar sem Tourette-samtökin eru með skrifstofu.
Dagskrá aðalfundar er:

Setning
Skýrsla stjórnar
Reikningar lagðir fram til samþykktar
Félagsgjald komandi almanaksárs ákveðið
Kosning stjórnar
Kosning skoðunarmanns og annars til vara
Önnur mál

Í ár er kosið um tvö sæti í stjórn samtakanna, en formaður var sérstaklega kjörinn til tveggja ára á fundinum í fyrra. Hægt er að gefa kost á sér í stjórn á fundinum.
Engar tillögur að lagabreytingum hafa borist og því eru þær ekki sérstaklega á dagskrá enda þurfa þær að berast 3 vikum fyrir aðalfund.
Boðið verður upp á léttar veitingar.

Kynjaþing 2024
2024-05-25 12:00 - 18:00 | Fjölbrautarskólinn við Ármúla, Ármúla 12, Reykjavík, 105, Iceland
HlustaKynjaþing er er nú haldið í sjötta sinn. Þingið er lýðræðislegur og feminískur vettvangur sem Kvenréttindafélag Íslands skapar fyrir almenning, félagasamtök og hópa sem vinna að jafnréttismálum í víðum skilningi. Dagskrá þingsins er skipulögð af þátttakendum þingsins þar sem markmiðið er að auka samræður milli okkar sem er annt um jafnrétti í heiminum og gefa almenningi tækifæri til að kynnast því helsta sem er að gerast í femíniskri umræðu.
Dagskrá:
12.00 Kvenforseti – pallborð frambjóðenda
13.00 Hvernig kona má ég vera?
14.00 Tvöföld jaðarsetning – staða mæðra fatlaðra
barna
15.00 Staða kvenréttinda og jafnréttis á hernumdu
svæðunum í Palestínu
16.00 Pallborð stjórnmálakvenna
13.00 Hænan og eggið – samspil jafnréttis og
kynbundins ofbeldis
14.00 BRSB
15.00 ÖBÍ
13.00 Veruleiki unglinga og kynjafræði sem skyldufag
14.00 Verkalýðshreyfingin sameinuð gegn
kynferðislegri áreitni
15.00 Listin og baráttan gegn ofbeldi
Að dagskrá lokinni verður boðið upp á léttar veitingar
Allar nánari upplýsingar er að finna á
www.kvenrettindafelag.is/kynjathing-25-mai-2024/

Réttindi eldra fólks: Mannréttindastofnun Háskóla Íslands
2024-05-31 12:00 - 13:00 | Þjóðminjasafnið
HlustaÞriðja hádegismálþing Mannréttindaskrifstofu Íslands á árinu verður haldið föstudaginn 31. maí klukkan 12:00-13:00 í Fyrirlestrasal Þjóðminjasafnsins. Þetta málþing, sem ber heitið „Réttindi eldra fólks“, er haldið í samstarfi við Mannréttindastofnun Háskóla Íslands. Á málþinginu munu Sigrún Huld Þorgrímsdóttir, sérfræðingur í öldrunarhjúkrun, og Brynhildur G. Flóvenz, formaður stjórnar Mannréttindastofnunar Háskóla Íslands, flytja erindi um mikilvægi og áskoranir réttinda eldri borgara. Margrét Steinarsdóttir framkvæmdastýra Mannréttindaskrifstofu Íslands mun stýra málþinginu og umræðum.
Dagskrá

Sigrún Huld Þorgrímsdóttir, sérfræðingur í öldrunarhjúkrun

„Mannréttindi veikra aldraðra “

Brynhildur G. Flóvenz, formaður stjórnar Mannréttindastofnunar Háskóla Íslands

„Persónufrelsi og sjálfsákvörðunarréttur eldra fólks“

Umræður og spurningar úr sal

Málþingið er opið öllum og við hvetjum alla áhugasama um réttindi og velferð eldri borgara til að mæta – unga sem aldna! Aðgengi að Fyrirlestrasalnum er gott og viðburðurinn verður tekinn upp og síðar gerður aðgengilegur á vefsíðu og facebooksíðu Mannréttindaskrifstofunnar.

Skiptir framtíðin máli? Samtal um sáttmála framtíðarinnar
2024-06-06 17:00 - 19:00 | Mannréttindahúsið, Sigtún 42, Reykjavík, Iceland
HlustaFélag Sameinuðu þjóðanna á Íslandi í samstarfi við utanríkisráðuneytið, forsætisráðuneytið, Barna- og ungmennaráð heimsmarkmiða SÞ, Landssamband ungmennafélaga og Höfða friðarsetur Reykjavíkurborgar og Háskóla Íslands boðar til samtals um Sáttmála framtíðarinnar fimmtudaginn 6. júní frá klukkan 17:00- 19:00 í Mannréttindahúsinu.

Dagana 22.-23. September nk. verður Leiðtogafundur um framtíðina (e. Summit of the Future) haldinn í höfuðstöðvum Sameinuðu þjóðanna í New York þar sem leiðtogar heimsins koma saman til að samþykkja nýtt alþjóðlegt samkomulag um hvernig við bætum samtíð okkar og tryggjum gæfuríkari framtíð. Hið nýja samkomulag, Sáttmáli framtíðarinnar (e. Pact for the Future) er einstakt tækifæri til að endurheimta það traust sem hefur glatast og sýna fram á að með alþjóðlegri samvinnu sé hægt að takast á við þær sameiginlegu áskoranir sem heimurinn stendur frammi fyrir.

Á þessum samtalsfundi verða drög sáttmálans kynnt og þemu hans rædd í umræðuhópum. Viðburðinum er þannig ætlað að auka þekkingu á málefnum Leiðtogafundarins og um Sáttmála framtíðarinnar, stuðla að áhugaverðum umræðum sem virkja þátttöku ungs fólks og borgarasamfélagsins og valdefla þessa hópa í málefnum sem þau varðar.

Listahátíð: Dúettar
2024-06-09 20:00 - 21:30 | Borgarleikhúsið, Listabraut 3, Reykjavík, 103, Iceland
HlustaDúettar í Borgarleikhúsinu laugardagskvöldið 9. júní kl. 2o:00
Ólík danspör stíga á svið og bjóða okkur í dansferðalag. Vinir, mæðgin, systkini, samstarfskonur … þau bindast ólíkum böndum en eiga það sameiginlegt að elska tónlist og dans. Þau fara með okkur aftur í tímann á djammið þar sem þau kynntust, birta okkur ævintýraheim, bjóða okkur inn í stemninguna þegar þau dansa í eldhúsinu á kvöldin. Þau flytja fyrir okkur dansinn sem þau eiga saman.
Fólk sem lifir af örorkulífeyri fær 25% afslátt á sýninguna. Borgarleikhús – Dúettar – Listahátíð í Reykjavík – Velja miða (tix.is)
Dansarar: Arngunnur Hinriksdóttir & Garðar Hinriksson, Helga Rakel Rafnsdóttir & Viktoría Blöndal, Juulius Vaiksoo & Ólafur Snævar Aðalsteinsson, Atli Már Indriðason & Ragna Sigríður Ragnarsdóttir, Bára Halldórsdóttir & Friðrik Agni Árnason, Þorbera Fjölnisdóttir & Hrafnkell Karlsson, Sigurður Valur Sigurðsson & Rósa Ragnarsdóttir
Samstarfsaðili: List án landamæra
Sjá nánar: Dúettar | Listahátíð í Reykjavík (listahatid.is)

Ráðstefna MND á Íslandi
2024-06-21 09:00 - 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaMND á Íslandi býður til ráðstefnu á alþjóðadegi MND, föstudaginn 21. júní nk., kl. 9:00-16:00, á Hilton Reykjavík Nordica
Yfirskrift ráðstefnunnar er Women in Science and Sensitive Communication.
Ráðstefnan fer fram á ensku en verður rittúlkuð yfir á íslensku jafnóðum.
Eliza Reid, forsetafrú og Halla Tómasdóttir, nýkjörinn forseti, ávarpa ráðstefnuna í myndböndum. Fyrirlesarar ráðstefnunnar eru öll sérfróð um MND, ýmist í gegnum störf sín eða persónulega reynslu af sjúkdómnum. Þau fara með okkur í gegnum það sem er helst á baugi í tengslum við MND í heiminum í dag, bæði í fræðunum og mannlega þættinum.
Undir lok ráðstefnunnar bjóðum við svo í bíó en þá fer fram Íslandsfrumsýning á teiknuðu stuttmyndinni LUKi and the Lights, sem hefur hlotið mikið lof erlendis. Stuttmyndin útskýrir á myndrænan hátt hvaða áhrif MND hefur. Eftir sýningu verður boðið upp á spurt og svarað með aðstandendum myndarinnar.
Ráðstefnustjóri verður Eva Þengilsdóttir, framkvæmdastjóri ÖBÍ. Nánari upplýsingar og dagskrá: Alþjóðadagur MND – minnum á skráningu og dagskráin mætt! – MND
Aðgangur er með öllu ókeypis og heimill öllum áhugasömum en skráning er nauðsynleg þar sem húsrúm er takmarkað. Boðið verður upp á morgunhressingu í upphafi, léttan hádegisverð og að sjálfsögðu popp og kók með bíósýningunni síðdegis.
Hægt er að skrá sig til þátttöku í síðasta lagi fimmtudaginn 20. júní, svo framarlega sem húsrúm leyfir. Skráning fer fram í gegnum þennan hlekk: MND á Íslandi – skráning á ráðstefnu / MND Iceland – registration form (google.com)

Geðsveiflan 2024
2024-06-21 12:00 - 2024-06-22 12:00
HlustaGeðsveiflan 2024 mun fara fram 21. júní næstkomandi, en um er að ræða viðburð til styrktar Geðhjálpar þar sem markmiðið er að vekja athygli á geðheilbrigði og mikilvægi þess að stunda íþróttir, útivist og bæta félagslega heilsu.
Guðmundur Hafþórsson mun spila golf í 24 tíma á Urriðavelli, og munu einstaklingar og fyrirtæki hafa tækifæri á að taka þátt í þessum frábæra viðburði (litla móti). Golfklúbburinn Oddur og Golfsamband Íslands hafa tekið höndum saman með Guðmundi í að gera þennan viðburð að veruleika.
Sjá nánari upplýsingar: Geðsveiflan 2024 til styrktar Geðhjálpar – Geðhjálp (gedhjalp.is)

Norræna húsið: ókeypis tónleikar á sunnudögum í sumar
2024-06-23 15:00 - 2024-08-04 17:00 | Norræna húsið, Sæmundargötu 11, Reykjavík, 102, Iceland
HlustaSumartónleikaröð Norræna hússins nýtur ávalt mikilla vinsælda og nú er dagskrá sumarsins farin að taka á sig mynd.
Frá sunnudeginum 23. júní til 4. ágúst 2024 er ókeypis inn á tónleikana sem haldnir eru í gróðurhúsi Norræna hússins.
Sjá dagskrá og nánari upplýsingar: PIKKNIKK: ókeypis tónleikar á sunnudögum í sumar! | Norræna Húsið (nordichouse.is)

Fjölskyldufjör: Sjóminjasafnið - Reykjavík Maritime Museum
2024-06-24 11:00 - 14:00 | Gerðuberg, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Boðið upp á brauð og drykki áður en farið verður með strætó á áfangastað.
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook

Fjölskyldufjör: Húsdýragarðurinn – Park and Zoo
2024-07-01 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland

Heilaheill: Málstolsþjálfun
2024-07-08 08:00 - 2024-08-31 17:00 | Mannréttindahúsið, Sigtún 42, Reykjavík, Iceland
HlustaTökum til máls
Næsta vetur (2024-2025) stendur HEILAHEILL fyrir hópastarfi fyrir fólk með málstol. Markmið þessa hóps er að gefa þátttakendum tækifæri til að efla samskipta-færni sína og gefa þeim mikilvægt tækifæri til að læra af öðrum sem eru í svipaðri stöðu. Þá fer einnig fram fræðsla um orsakir og eðli málstols og bjargráð. Umræðuefni eru fjölbreytt og eru sköpuð tækifæri til að taka þátt í skoðanaskiptum og frásögnum af eigin högum. Áhersla er á málnotkun sem nýtist einstaklingnum í hans daglega lífi.
Tímarnir munu fara fram á laugardögum frá klukkan 11:00-12:30, nema fyrsta laugardag hvers mánaðar en þá eru fundir hjá Heilaheill á sama tíma. Forsvarsmenn verkefnisins munu hafa samband þegar nær dregur.
Forsvarsmenn hópastarfsins eru talmeinafræðingarnir Þórunn Halldórsdóttir og Helga Thors.
» Sjá nánar: Heilaheill
» Skráning: Tökum til máls haust 2024

Fjölskyldufjör: Kjarvalsstaðir og Klambratún
2024-07-08 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland

Fjölskyldufjör: Árbæjarsafn - Open Air Museum
2024-07-15 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland

Fjölskyldufjör: Þjóðminjasafnið – National museum of Iceland
2024-07-22 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
Mánudaginn 22. júlí verður Þjóðminjasafnið heimsótt.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Boðið upp á brauð og drykki áður en farið verður með strætó á áfangastað.
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook

Fjölskyldufjör: Sumarhátíð - Summer festival
2024-07-29 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
Mánudaginn 29. júlí verður sumarhátíð haldin í Gerðubergi.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook

Leiklistarnámskeið fyrir Döff og CODA börn
2024-08-09 09:00 - 12:45
HlustaLeiklistarnámskeið með Öddu Rut Jónsdóttur 9. ágúst 2024, kl. 9:00 til 12:45
Námskeiðið er eingöngu fyrir táknmálstalandi börn, Döff og CODA. Aldur: 7-12 ára
Kennt er á íslensku táknmáli. Sjá nánar: Leiklistarnámskeið fyrir Döff og CODA börn | Viðburðir | Félag Heyrnalausra (deaf.is)

Fjölskyldufjör: Grasagarðurinn - Botanic garden
2024-08-12 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
Mánudaginn 12. ágúst verður Grasagarðurinn í Laugardal heimsóttur.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Boðið upp á brauð og drykki áður en farið verður með strætó á áfangastað.
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook

Fjölskyldufjör: Ásmundarsafn
2024-08-19 11:00 - 14:00 | Fjölskyldumiðstöðin, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
Mánudaginn 19. ágúst verður Ásmundarsafn heimsótt og auk þess farið í ratleik – Museum Ásmundur and orientation game.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Boðið upp á brauð og drykki áður en farið verður með strætó á áfangastað.
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook

Keila fyrir fjölskylduna [@Tourette samtökin]
2024-09-16 18:00 | Keiluhöllin Egilshöll
HlustaTourette-samtökin bjóða í keilu – fjölskyldumeðlimir velkomnir. Það kostar ekkert að vera með. Einnig verða léttar veitingar í boði.

Við hittumst í Keiluhöllinni Egilshöll klukkan 18:00 mánudaginn 16. september. Reikna má með að keilan standi yfir í tæpa klukkustund og síðan getur fólk tyllt sér í veitingasalinn og notið veitinga. Viðburðinum lýkur því upp úr klukkan 20:00.

Vinsamlegast tilkynnið þátttöku með því að velja „Going“ í þessum „Event“ hér á FB, eða sendið póst á tourette@tourette.is

Einnig er hægt að hringja í síma 840-2210.

Foreldrar barna sem glíma við geðrænar áskoranir: Samtal og samvinna [Geðhjálp]
2024-09-17 20:00 - 22:00 | Hlutverkasetur, Borgartún 1, Reykjavík, 105
HlustaÞriðjudaginn 17. september kl. 20:00 fer fram fundur á vegum Geðhjálpar og Umhyggju í samvinnu við Landspítala/BUGL, Geðheilsumiðstöð barna og Embætti landlæknis, þar sem markmiðið er að skapa vettvang fyrir foreldra barna sem glíma við geðrænar áskoranir. Fundarstaður er Hlutverkasetur Borgartúni 1.
Markmiðið er að gefa foreldrum og öðrum sem láta sér málefni barna með geðrænar áskoranir vettvang til samtals og stuðnings og hitta aðra með sambærilega reynslu.
Á fundinum verður farið yfir ýmislegt sem stendur foreldrum og börnum þeirra til boða og starfsemi Umhyggju félags langveikra barna kynnt. Markmiðið er að stofna hóp þar sem þessir foreldrar geti hist áfram og haft stuðning hvert af öðru og vinna saman að hagsmunum sínum og barna sinna.
Dagskrá
Þú ert númer 99 í röðinni, vinsamlegast hafðu samband síðar – Ásgerður Arna Sófusdóttir
Fjallað verður um leiðir í kerfinu, snemmtækan stuðning og úrræði fyrir fjölskyldur.
Ásgerður Arna er hjúkrunarfræðingur og teymisstýra Fjölskylduteymis 0-5 ára, en hún hefur starfað á Geðheilsumiðstöð Barna síðustu þrjú árin þar sem hún sinnir tengslaeflandi fjölskyldumeðferð. Síðustu 15 árin hefur Ásgerður Arna starfað með fjölskyldum og börnum, m.a. á BUGL, við skólahjúkrun, ungbarnavernd og í Brúnni í Hafnarfirði.
Þinn eigin besti vinur – Chien Tai Shill, þroskaþjálfi, félagsráðgjafi og fjölskyldufræðingur
Fjallað verður um álagsþætti og áskoranir foreldra sem eiga barn með geðrænar áskoranir og mikilvægi þess að foreldrar hugi að sér í þeim aðstæðum.
Chien Tai hefur unnið á BUGL í rúm fjögur ár og er nú teymisstjóri meðferðarteyma og sinnir einnig fjölskyldumeðferð. Áður var hún félagsráðgjafi í Klettaskóla í níu ár, en hún hefur kennt í HÍ til margra ára og var einnig starfsmaður í HR.
Kynning á Umhyggju – Árný Ingvarsdóttir framkvæmdastjóri Umhyggju
Árný mun kynna félagið og þá þjónustu sem stendur félagsmönnum til boða, sem felst meðal annars í ráðgjöf og stuðning í réttindabaráttu, fjárstyrki, endurgjaldslausa lögfræðiráðgjöf, endurgjaldslausa sálfræðiþjónustu og möguleika á dvöl í sérútbúnum orlofshúsum bæði sumur og vetur.
Foreldrahópur stofnaður
Í lokin verður stofnaður foreldrahópur, þar sem markmiðið er að fá fram raddir foreldra. Foreldrar barna sem glíma við geðrænar áskoranir eru hvattir til þess að mæta og koma sínum skoðunum og reynslu á framfæri.
Við búum öll við geð rétt eins og við erum öll með hjarta: www.gedheilbrigdi.is

Sjálfbærni og mannréttindi – Mannréttindamorgnar [@Mannréttindahúsið]
2024-09-19 09:00 | Mannréttindahúsið, Sigtún 42, Reykjavík, Iceland
HlustaElva Rakel Jónsdóttir, framkvæmdastjóri Festu, flytur fyrirlestur um sjálfbærni og mannréttindi á Mannréttindamorgnum í Mannréttindahúsinu.
